กรุงศรี ออโต้ ตั้งเป้าปีหน้ายังเติบโตสองหลัก
กรุงศรีออโต้ ตั้งเป้าปีหน้าภาพรวมธุรกิจยังเติบโตในระดับตัวเลขสองหลัก
22 ธ.ค. 2553

กรุงศรีออโต้ ตั้งเป้าปีหน้าภาพรวมธุรกิจยังเติบโตในระดับตัวเลขสองหลัก
นาย ไพโรจน์ ชื่นครุฑ กรรมการผู้จัดการใหญ่ บริษัท อยุธยา แคปปิตอล ออโต้ ลีส หรือกรุงศรีออโต้ เปิดเผยว่า บริษัทได้วางแผนการเติบโตทางธุรกิจในปีหน้าให้ขยายตัวในระดับตัวเลขสองหลัก  จากที่คาดว่าในปีนี้จะมียอดสินเชื่อคงค้างอยู่ที่ 1.18 แสนล้านบาท หรือเติบโตประมาณ 17% เมื่อเทียบกับปี 2552 โดยกลยุทธ์หลักยังคงเน้นเรื่องผลิตภัณฑ์ด้านสินเชื่อรถยนต์ใหม่และเก่าแบบครบวงจรตามความต้องการของลูกค้า พร้อมกับทุ่มงบประมาณด้านโฆษณาอีก 200-300 ล้านบาท เพื่อทำมาเก็ตติ้งแคมเปญให้เข้าถึงลูกค้าอย่างต่อเนื่อง  ซึ่งเป็นการทำงานต่อจากการโฆษณาในปีนี้ที่ใช้งบประมาณไป 200 ล้านบาท และลูกค้าในต่างจังหวัดรู้จักผลิตภัณฑ์ของกรุงศรี ออโต้มากขึ้นถึง 70-80%